Jafnréttis og aðgerðaáætlun Menntaskóla Borgarfjarðar 2019 – 2022 Stefna Menntaskóla Borgarfjarðar er að skapa tækifæri fyrir alla nemendur til að þroskast á eigin forsendum , rækta hæfileika sína og lifa ábyrgu lífi í frjálsu samfélagi í anda skilnings , friðar og umburðarlyndis , víðsýnis og jafnréttis . MB leggur áherslu á menntun til jafnréttis þar sem fjallað er um hvernig þættir eins og aldur , kyn , kynhneigð , stétt , tungumál , uppruni , ætterni og fleira geta skapað mismunun og forréttindi í lífi fólks . Stefna skólans er að gæta fyllsta jafnréttis allra kynja og að starfsmenn og nemendur séu metnir og virtir að verðleikum á eigin forsendum . Með jafnri stöðu kynjanna nýtist sú auðlegð sem felst í menntun , reynslu og viðhorfi þeirra . Þannig verði tryggt að mannauður verði sem best nýttur . Markmið jafnréttisáætlunarinnar er að stuðla að jafnri stöðu og jöfnum tækifærum einstaklinga óháð kynferði eða annarra aðgreinandi þátta . Jafnréttisáætlun MB byggir á VII. kafla , 65. grein í stjórnarskrá Íslands , en þar segir : Allir skulu vera jafnir fyrir lögum og njóta mannréttinda án tillits til kynferðis , trúarbragða , skoðana , þjóðernisuppruna , kynþáttar , litarháttar , efnahags , ætternis og stöðu að öðru leyti . Konur og karlar skulu njóta jafns réttar í hvítvetna . Jafnréttisáætlunin byggir á lögum nr. 10 / 2008 um jafna stöðu og jafnan rétt kvenna og karla . Jafnrétti , sem einn af grunnþáttum aðalnámskrár , á að endurspeglast í starfsháttum skólans , samskiptum og skólabrag . Markvisst er unnið að því að gæta jafnréttissjónarmiða í stefnumótun og ákvörðunum á öllum sviðum skólans Markmið : Við ákvörðun launa skal þess gætt að kynjum sé ekki mismunað . Öll kyn skulu njóta sömu kjara fyrir sömu eða jafnverðmæt störf . Aðgerð : Laun kennara eru í fullu samræmi við kjarasamning ríkis og Kennarasambands Íslands ( KÍ ) og stofnanasamningi MB og KÍ . Laun allra kynja við MB eru metin til jafns og launamisrétti kynja er ekki til staðar . Laus störf , starfsþjálfun , endurmenntun og símenntun Markmið : Störf sem eru laus til umsóknar hjá MB skulu standa opin öllum kynjum . Stjórnendur skólans skulu einnig tryggja að öll kyn njóti sömu möguleika til að sækja námskeið sem haldin eru til að auka hæfni í starfi . Aðgerð : Gerð skal samantekt á kynjahlutföllum í öllum starfshópum ásamt yfirliti yfir öll störf , umsækjendur og ráðningar . Árleg greining á sókn kynja í sambærilegum störfum í endurmenntunarnámskeið og í starfsþjálfun . Feður verði hvattir til að taka leyfi vegna veikra barna jafnt á við mæður . Ábyrgð : Skólameistari Tímarammi : Framfylgt jafnóðum . Einelti , kynbundið ofbeldi , kynbundin áreitni og kynferðisleg áreitni Markmið : Lögð skal áhersla á fræðslu um einelti ogkynbundið ofbeldi , kynbundna - og kynferðislega áreitni með það að markmiði að stuðla að því að starfsfólk og nemendur séu meðvitaðir um slík málefni og geti greint slík mál og brugðist við þeim . Þegar slík mál koma upp skulu þau fara í þann farveg sem lýst er í skólanámskrá MB um eineltismál kafla 2.9 og 2.9.1 . Ábyrgð : Skólameistari sem og aðrir starfsmenn skólans og nemendur . Tímarammi : Febrúar ár hvert Menntun og skólastarf Markmið : MB leggur áherslu á að í öllu skólastarfi sé ákvæði jafnréttislaga , nr. 10 / 2008 um jafna stöðu og jafnan rétt kvenna og karla , er varða menntun og skólastarf , sé höfð að leiðarljósi sbr. 23. gr laganna . Náms - og starfsráðgjafi sem og aðrir ráðgjafar MB svo sem umsjónarkennarar veita öllum kynjum sömu fræðslu og ráðgjöf í tengslum við sömu atriði er varða nám og störf . Að öll kyn leiti jafnt til náms - og starfsráðgjafa . . Aðgerð : Fjallað er um jafnrétti í ýmsum áföngum MB svo sem kynjafræði , félagsfræði , uppeldisfræði , sögu , lífsleikni , líffræði og sálfræði . Náms - og starfsráðgjafi afhendir skólameistara tölfræðilega skýrslu í lok hvers skólaárs varðandi viðtöl . Öll kyn eru hvött til að nýta sér ráðgjöf náms - og starfsráðgjafa . Kennarar og stjórnendur MB sæki námskeið varðandi kynjasamþættingu og jafnrétti kynjanna . Ábyrgð : Skólameistari , náms - og starfsráðgjafi sem og aðrir starfsmenn skólans og nemendur . Tímarammi : Febrúar ár hvert . Námskeið annað hvert ár . Aðgerðir skv. aðgerðaráætlun í jafnréttisstefnu þessari verða kynntar nemendum og starfsfólki á starfsmannafundum og nemendafundum á sal jafnóðum . Skólameistari ber ábyrgð á jafnréttisáætlun Menntaskóla Borgarfjarðar . Áætlunin er endurskoðuð í des 2019 og næsta endurskoðun í lok árs 2022